Vartiot, vuoroon
Tylyn myrskynkö taas humu ilmoja lyö?
 Pojat, valppaiksi, vartiot vuoroon!
 Sakosynkeäks käy rajamailla jo yö,
 Hukat ulvovat yhtehen kuoroon.

 Lepo lenseä siis – sepä tuonnemmaks...
 Pojat! tarmolla käymme jos työhön,
 Sotakuntohon pääsemme taas yks-kaks.
 Leka kourahan, mauseri vyöhön!

 Jos sisu lauhtuisi, nousee taas,
 Kun menneitä muistella ehtii,
 Miten lahtarit ruiskulla vankeja kaas.
 Luurankoja meistä kuin tehtiin.

 Vähäks arvella siis ei vaaraa saa.
 Pojat, lienemme iskuja velkaa!
 Hyvin että vois iskumme paukahtaa,
 Niin tiukasti harjoitelkaa!

1929